ΑΠΌΦΑΣΗ ΤΗΣ ΕΠΙΤΡΟΠΉΣ της 2ας Μαρτίου 2006 περί καθορισμού ερωτηματολογίου που αφορά την οδηγία 96/61/ΕΚ του Συμβουλίου σχετικά με την ολοκληρωμένη πρόληψη και έλεγχο της ρύπανσης (IPPC) [κοινοποιηθείσα υπό τον αριθμό Ε(2006) 598] (Κείμενο που παρουσιάζει ενδιαφέρον για τον ΕΟΧ) (2006/194/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης (1), και ιδίως το άρθρο 16 παράγραφος 3, Εκτιμώντας τα ακόλουθα: (1) Το ερωτηματολόγιο που πρέπει να χρησιμοποιείται από τα κράτη μέλη για τη σύνταξη των εκθέσεων ως προς την εφαρμογή της οδηγίας 96/61/ΕΚ σχετικά με την ολοκληρωμένη πρόληψη και έλεγχο της ρύπανσης πρέπει να στοχεύει στο λεπτομερή απολογισμό της εφαρμογής από τα κράτη μέλη των κύριων μέτρων που ορίζει η εν λόγω οδηγία. (2) Το ερωτηματολόγιο για την περίοδο 2006-2008 πρέπει να προσαρμοστεί, λαμβάνοντας υπόψη την πείρα από την εφαρμογή της οδηγίας 96/61/ΕΚ και τη χρήση προηγούμενων ερωτηματολογίων, σύμφωνα με την απόφαση 1999/391/ΕΚ της Επιτροπής, της 31ης Μαΐου 1999, για το ερωτηματολόγιο σχετικά με την οδηγία 96/61/ΕΚ του Συμβουλίου σχετικά με την ολοκληρωμένη πρόληψη και έλεγχο της ρύπανσης (IPPC) (εφαρμογή της οδηγίας 91/692/ΕΟΚ του Συμβουλίου) (2). Για λόγους σαφήνειας πρέπει να αντικατασταθεί η απόφαση 1999/391/ΕΚ. (3) Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής που έχει συσταθεί με βάση το άρθρο 6 της οδηγίας 91/692/ΕΟΚ (3), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το επισυναπτόμενο ως παράρτημα στην παρούσα απόφαση ερωτηματολόγιο που αφορά την οδηγία 96/61/ΕΚ. Τα κράτη μέλη χρησιμοποιούν το παρόν ερωτηματολόγιο ως βάση για τη σύνταξη της έκθεσης για την περίοδο 1η Ιανουαρίου 2006-31η Δεκεμβρίου 2008 που πρέπει να υποβάλουν στην Επιτροπή δυνάμει του άρθρου 16 παράγραφος 3 της οδηγίας 96/61/ΕΚ. Άρθρο 2 Καταργείται η απόφαση 1999/391/ΕΚ. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 2 Μαρτίου 2006.

[Source: multi_eurlex | Tokens: 1900]